CELEX: 62019CA0801
Language: hu
Date: 2020-12-17 00:00:00
Title: C-801/19. sz. ügy: A Bíróság (nyolcadik tanács) 2020. december 17-i ítélete (az Upravni sud u Zágrábu [Horvátország] előzetes döntéshozatal iránti kérelme) – FRANCK d.d. Zágráb kontra Ministarstvo financija Republike Hrvatske Samostalni sektor za drugostupanjski upravni postupak (Előzetes döntéshozatal – Hozzáadottérték-adó (héa) – 2006/112/EK irányelv – Adómentességek – A 135. cikk (1) bekezdésének b) és d) pontja – A „hitelnyújtás” és az „egyéb átruházható értékpapírok” fogalma – Összetett ügyletek – Főszolgáltatás – Pénzeszközök díjazás fejében történő rendelkezésre bocsátása – Váltó átruházása faktoring társaságra és a kapott pénz átutalása a váltó kibocsátójának)

2021.2.22.   
            
            
               HU
            
            
               Az Európai Unió Hivatalos Lapja
            
            
               C 62/8
            
         
      A Bíróság (nyolcadik tanács) 2020. december 17-i ítélete (az Upravni sud u Zágrábu [Horvátország] előzetes döntéshozatal iránti kérelme) – FRANCK d.d. Zágráb kontra Ministarstvo financija Republike Hrvatske Samostalni sektor za drugostupanjski upravni postupak
      (C-801/19. sz. ügy) (1)
      
      (Előzetes döntéshozatal - Hozzáadottérték-adó (héa) - 2006/112/EK irányelv - Adómentességek - A 135. cikk (1) bekezdésének b) és d) pontja - A „hitelnyújtás” és az „egyéb átruházható értékpapírok” fogalma - Összetett ügyletek - Főszolgáltatás - Pénzeszközök díjazás fejében történő rendelkezésre bocsátása - Váltó átruházása faktoring társaságra és a kapott pénz átutalása a váltó kibocsátójának)
      (2021/C 62/08)
      Az eljárás nyelve: horvát
      
         A kérdést előterjesztő bíróság
      
      Upravni sud u Zágrábu
      
         Az alapeljárás felei
      
      
         Felperes: FRANCK d.d. Zágráb
      
         Alperes: Ministarstvo financija Republike Hrvatske Samostalni sektor za drugostupanjski upravni postupak
      
         Rendelkező rész
      
      A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 135. cikke (1) bekezdésének b) és d) pontját úgy kell értelmezni, hogy az e rendelkezésekben a hitelnyújtás, illetve az egyéb átruházható értékpapírokra vonatkozó ügyletek tekintetében előírt, hozzáadottérték-adó (héa) alóli mentesség alkalmazható egy olyan ügyletre, amelynek lényege az adóalany vonatkozásában az, hogy ezen adóalany díjazás ellenében olyan pénzeszközöket bocsát egy másik adóalany rendelkezésre, amelyeket egy faktoring társaságtól szerzett meg azt követően, hogy ez utóbbira a második adóalany által kiállított váltót ruház át, és az első adóalany garantálja e faktoring társaság számára az említett váltó visszafizetését esedékességének időpontjában.
      
         (1)  HL C 27., 2020.1.27.